Desværre har vi i Danmark meget kalk i vandet. Det kender du garanteret fra din vask og brusekabine på badeværelset.
Kalk sætter sig som hårde aflejringer, og især i blomstervaser, hvor vandet står stille og kalken dermed falder til bunds, kan kalklaget blive tykt.
Heldigvis kan du nemt og hurtigt fjerne kalk, især hvis du gør det jævnligt. Du skal blot hælde almindeligt husholdningseddike i bunden og lade det stå i et par timer. Nu kan du børste kalken væk med en opvaskebørste. Er kalken mere genstridig kan du bruge citron- eller eddikesyre blandet med en smule vand.
Husk at skift vandet jævnligt i dine vaser – det er også godt for blomsterne – og tør vasen godt af, når du tømmer den for vand. Det forebygger kalk.